


Informacija
o prikupljanju i obradi osobnih podataka
Javna ustanova "Sklonište za nezbrinute životinje Dubrovnik"



Javna ustanova "Sklonište za nezbrinute životinje Dubrovnik" (dalje: „Ustanova“) posvećuje veliku pozornost zaštiti i obradi osobnih podataka. U obavljanju svoje registrirane djelatnosti Ustanova obrađuje osobne podatke poštujući sve relevantne zakone i propise. 

(1) Za obradu podataka odgovoran je Voditelj obrade:

Javna ustanova "Sklonište za nezbrinute životinje Dubrovnik"  HR - 20000 Dubrovnik, Marka Marulića 21, OIB: 88058405827
T. +385 (0)99 735 6070
mail: info@azildubrovnik.com

(2) Službenik za zaštitu podataka (DPO) je:
dr. sc. Marko Rašica i dostupan je za kontakt: T. +385 (0) 1 889 1027, M. +385 98 455 220, 
Email: marko@rasica.eu  

(3) Ako se koristimo uslugama vanjskih pružatelja koji u naše ime obrađuju osobne podatke („izvršitelji obrade“), oni podatke obrađuju isključivo prema dokumentiranim uputama Ustanove i na temelju ugovora iz članka 28. GDPR-a. Ustanova od izvršitelja zahtijeva primjenu odgovarajućih tehničkih i organizacijskih mjera zaštite.

Ova Informacija o prikupljanju i obradi osobnih podataka (dalje: „Informacija“) opisuje koje  podatke prikupljamo, na koji ih način obrađujemo te u koje ih svrhe upotrebljavamo, kao i vaša prava povezana s vašim podacima. Svrha ove Informacije je informirati Vas o svim relevantnim značajkama prikupljanja Vaših osobnih podataka, njihove obrade i pohrane. Navedeno se odnosi na sve osobne podatke koje ste nam prenijeli putem elektroničke, pisane ili verbalne komunikacije, kao i podatke prikupljene iz drugih izvora.
 

Osobni podaci koje prikupljamo

Obrađujemo sljedeće osobne podatke: 
 
a) Udomitelji – ime, prezime, adresa, e-mail, broj telefona, OIB

b) Upiti i posjetitelji – ime, prezime, datum, e-mail adresa, vrijeme dolaska i odlaska iz skloništa

c) Nalaznici napuštenih ili izgubljenih životinja te prijavitelji ozlijeđenih ili bolesnih životinja – ime, prezime, potpis, kontaktni podaci ako ih nalaznik odnosno prijavitelj sam navede te vrijeme, mjesto i okolnosti pronalaska ili prijave životinje

d)  Vlasnici kućnih ljubimaca – ime, prezime, adresa, e-mail adresa, broj telefona, OIB

e) Podaci u vezi korištenja web-a – IP adresa, posjeti web stranici i slični podaci u vezi korištenja Internet pretraživača (dostupna je posebna Politika o kolačićima koju molim pogledati za detaljniju informaciju).

f) Praćenje i unaprjeđenje kvalitete usluga koje pruža Ustanova - ime i prezime, spol, dob, država iz koje korisnik usluge dolazi, ocjena pojedine vrste usluge, komentar. Prikupljanje podataka je dobrovoljno.


Svrha prikupljanja osobnih podataka i pravna osnova obrade

Ustanova određuje svrhu i sredstva obrade osobnih podataka te se u tom smislu smatra voditeljem obrade osobnih podataka. Osnovna svrha prikupljanja osobnih podataka jest pružanje informacija o uslugama, sklapanje ugovora u odnosu na iste i obavljanje poslova iz djelokruga svoje registrirane djelatnosti. 

Sukladno navedenom, potrebni su nam Vaši osobni podaci koji su nužni za odgovaranje na upite (ime, prezime, e-mail adresa), evidenciju posjetitelja (ime, prezime, datum i vrijeme dolaska i odlaska s poslovnog prostora Ustanove) kao i podaci potrebni za daljnju komunikaciju odnosno sklapanje ugovora (ime, prezime, adresa, e-mail adresa, broj telefona, OIB). Ustanova također prikuplja podatke u vezi s korištenjem weba radi pružanja što bolje korisničke usluge na svojoj mrežnoj stranici (više informacija dostupno je u Politici kolačića).

Podaci nalaznika odnosno prijavitelja obrađuju se radi evidentiranja pronalaska ili prijave životinje, provjere pružene ugovorene veterinarske pomoći, odobravanja plaćanja te ispunjavanja zakonskih, računovodstvenih, revizijskih i nadzornih obveza Ustanove. Obrada se temelji na članku 6. stavku 1. točkama (c) i (e) GDPR-a, odnosno na pravnim obvezama i izvršavanju zadaća Ustanove od javnog interesa. Kontaktni podaci nalaznika navode se dobrovoljno. Podaci se mogu prikupiti preko ugovorene veterinarske organizacije koja ih na obrascu Ustanove dostavlja Ustanovi.

Slijedom navedenog, prikupljanje određenih osobnih podataka je nužno za sklapanje ugovora. Ako odbijete dati pojedine podatke, nećemo moći ispuniti svoje ugovorne obveze što će rezultirati nemogućnošću sklapanja predmetnih ugovora odnosno pružanja usluga ili nemogućnošću ispunjenja obveze po ugovoru. 

Nadalje, kontakt podatke poput broja telefona i e-mail adrese prikupljamo temeljem legitimnih interesa odnosno potencijalne situacije kada je potrebno stupiti u kontakt s Vama, a u vezi informiranja ili izvršenja ugovornih obveza. 


Posebne kategorije osobnih podataka

Ustanova u okviru redovnog pružanja svojih usluga ne traži niti obrađuje posebne kategorije osobnih podataka iz članka 9. GDPR-a, poput podataka o zdravlju, genetskih i biometrijskih podataka te podataka koji otkrivaju rasno ili etničko podrijetlo, politička mišljenja, vjerska ili filozofska uvjerenja, članstvo u sindikatu, spolni život ili seksualnu orijentaciju.

Ako bi obrada takvih podataka u pojedinom slučaju iznimno bila nužna, Ustanova će ih obrađivati samo uz postojanje odgovarajuće pravne osnove iz članka 9. stavka 2. GDPR-a i uz primjerene mjere zaštite.

Svi Vaši osobni podaci koje ste nam Vi ili treća strana prenijeli obrađuju se sukladno svrsi njihove obrade. 

Ustanova upotrebljava interne mreže nadzornih kamera i druge sigurnosne mjere u našim objektima, kojim putem se mogu slikati ili snimati slike korisnika i obrađivati informacije vezane za Vašu lokaciju dok ste u našem objektu, a sve u svrhu legitimnih interesa očuvanja sigurnosti.


Poveznice na web-mjesta i usluge trećih strana

Naša web stranica potencijalno može sadržavati poveznice na web-mjesta trećih strana. Imajte na umu da nismo odgovorni za prikupljanje, uporabu, održavanje, razmjenjivanje ili objavljivanje podataka i informacija tih trećih strana. Pružate li podatke na web-mjestima trećih strana odnosno služite li se njima, vrijede pravila o privatnosti i uvjeti uporabe tih web-mjesta. Preporučujemo da prije davanja osobnih podataka pročitate pravila o privatnosti web-mjesta koja posjećujete.

Ustanova će poduzeti sve razumne mjere kako bi zaštitila Vaše osobne podatke od neovlaštenog pristupa, otkrivanja, izmjene ili uništenja te ih održavala točnima i ažurnima koliko je moguće. Pritom moramo uzeti u obzir da nijedan sigurnosni sustav ili sustav internetskog prijenosa podataka ne može jamčiti potpunu sigurnost.

Posebno upućujemo i na našu Politiku kolačića (eng. cookies).


Legitimni interesi Ustanove kao svrha obrade osobnih podataka

Vaše ćemo osobne podatke obrađivati za potrebe naših legitimnih interesa osim kada će pred tim interesima prednost imati Vaši interesi ili Vaša temeljna prava i slobode koji zahtijevaju zaštitu osobnih podataka. Legitimni interes Ustanove u tom smislu jest obrada osobnih podataka kako bi se naša usluga u potpunosti prilagodila Vašim potrebama i željama (npr. slanje obavijesti o novim životinjama zbrinutima od strane Ustanove koje se mogu udomiti). Navedene podatke također možemo koristiti za interne statističke i analitičke svrhe.

Obradi koja se temelji na legitimnom interesu možete prigovoriti u svakom trenutku. Ustanova će prestati obrađivati podatke na toj osnovi, osim ako dokaže postojanje uvjerljivih legitimnih razloga za nastavak obrade koji nadilaze Vaše interese, prava i slobode ili je obrada potrebna radi postavljanja, ostvarivanja ili obrane pravnih zahtjeva. Za izravni marketing potrebna je Vaša prethodna privola, koju možete povući u svakom trenutku.


Privola
Na temelju privole Ustanova obrađuje osobne podatke samo za jasno određenu neobveznu svrhu navedenu u zahtjevu za privolu. Privolu možete povući u svakom trenutku, bez utjecaja na zakonitost obrade prije povlačenja. Ako za nastavak obrade ne postoji druga pravna osnova, Ustanova će nakon povlačenja prestati s obradom i podatke izbrisati u skladu s primjenjivim rokovima i obvezama čuvanja.

Ustanova neće postupiti po zahtjevu za brisanje u mjeri u kojoj je obrada nužna: a) radi ostvarivanja prava na slobodu izražavanja i informiranja; b) radi poštovanja pravne obveze kojoj Ustanova podliježe ili izvršavanja zadaće od javnog interesa odnosno službene ovlasti; c) zbog javnog interesa u području javnog zdravlja; d) u svrhe arhiviranja u javnom interesu, znanstvenog ili povijesnog istraživanja ili u statističke svrhe, ako bi brisanje moglo onemogućiti ili ozbiljno ugroziti ostvarivanje ciljeva obrade; ili e) radi postavljanja, ostvarivanja ili obrane pravnih zahtjeva.

Ustanova osobne podatke u marketinške svrhe obrađuje samo na temelju Vaše prethodne privole. Privola za slanje promidžbenih obavijesti i privola za objavu fotografija Vas i udomljenih životinja na mrežnoj stranici ili profilima Ustanove na društvenim mrežama pribavljaju se zasebno, za svaku određenu svrhu. Svaku privolu možete povući u svakom trenutku putem kontakata navedenih na početku ove Informacije, bez utjecaja na zakonitost obrade prije povlačenja.

Ustanova nadalje ističe kako ne provodi automatiziranu obradu osobnih podataka. 


Kome će vaši osobni podaci biti otkriveni

Ustanova osigurava da se Vaši osobni podaci obrađuju isključivo u svrhe navedene u ovom dokumentu. Ovisno o svrsi, podaci mogu biti dostupni ugovornim izvršiteljima obrade (primjerice pružateljima informatičkih i računovodstvenih usluga te ugovorenim veterinarskim organizacijama kada prikupljaju i dostavljaju podatke prema uputama Ustanove), drugim zasebnim voditeljima obrade kada za prijenos postoji pravna osnova te nadležnim tijelima javne vlasti kada je dostava propisana ili potrebna za njihov zakoniti postupak.

Izvršitelji obrade podatke obrađuju isključivo prema dokumentiranim uputama Ustanove i na temelju ugovora iz članka 28. GDPR-a. Ugovorena veterinarska organizacija za podatke koje obrađuje radi vlastitih zakonom propisanih veterinarskih, ambulantnih, računovodstvenih i drugih poslovnih evidencija postupa kao zaseban voditelj obrade i ispitaniku pruža vlastitu obavijest o obradi. Tijela javne vlasti kojima se podaci dostavljaju na temelju zakona ili u okviru njihovih ovlasti nisu izvršitelji obrade Ustanove.


Gdje će se obrađivati vaši osobni podaci

Obrada osobnih podataka u pravilu se provodi unutar Europskoga gospodarskog prostora. Ako pojedina usluga uključuje prijenos u treću zemlju ili međunarodnu organizaciju, prijenos se provodi samo u skladu s poglavljem V. GDPR-a, osobito na temelju odluke Europske komisije o primjerenosti ili uz odgovarajuće zaštitne mjere iz članka 46. GDPR-a. Informacije o primijenjenom mehanizmu i načinu dobivanja preslike zaštitnih mjera mogu se zatražiti od službenika za zaštitu podataka.


Razdoblje u kojem će osobni podaci biti pohranjeni

Vaši osobni podaci bit će pohranjeni samo onoliko dugo koliko je potrebno radi ispunjenja svrhe za koju se obrađuju. Razdoblje čuvanja osobnih podataka ovisi o svrsi prikupljanja. U vezi sklapanja predmetnih ugovora iz područja usluga koje nudimo, to razdoblje bit će određeno vremenom trajanja samog ugovora odnosno naplate možebitnih potraživanja u smislu zakonske obveze čuvanja isprava. Produljenje tog razdoblja propisano je internim pravilima Ustanove, koja pak ovise o zakonom propisanim rokovima zastare potraživanja ili se ti rokovi mogu produljiti s obzirom na zakonom definirane rokove čuvanja kao što je u slučaju računovodstvenih dokumenta. U odnosu na podatke prikupljene temeljem legitimnog interesa, navedeni podaci obrađivat će se dokle god navedeni legitimni interes postoji (no koji je u pravilu vezan uz trajanje ugovornog odnosa). Podaci temeljeni na privoli obrađivat će se sve dok se predmetna privola ne povuče.



Prava u odnosu na prikupljene osobne podatke

U vezi s podacima koje obrađujemo, ovisno o pravnoj osnovi i okolnostima obrade, imate pravo zatražiti pristup osobnim podacima, njihov ispravak ili brisanje, ograničenje obrade te, kada su ispunjeni uvjeti iz GDPR-a, prenosivost podataka i pravo na prigovor. Ako se obrada temelji na privoli, možete je povući u svakom trenutku, bez utjecaja na zakonitost obrade prije povlačenja. Imate i pravo podnijeti pritužbu nadzornom tijelu. Za ostvarivanje prava obratite se Ustanovi ili službeniku za zaštitu podataka putem kontakata navedenih na početku ove Informacije.

Za više informacija, na našoj web stranici https://azildubrovnik.com/ dostupna je naša Politika zaštite osobnih podataka.

Pravo na podnošenje pritužbe nadzornom tijelu

U svakom trenutku možete podnijeti pritužbu nadležnom nadzornom tijelu ako smatrate da obrada Vaših osobnih podataka nije u skladu s GDPR-om ili drugim propisom koji uređuje zaštitu osobnih podataka.

U Republici Hrvatskoj nadležno tijelo je:

Agencija za zaštitu osobnih podataka
Ulica Metela Ožegovića 16, HR – 10 000 Zagreb
e-mail: azop@azop.hr
Web: https://azop.hr/
Tel. 00385 (0)1 4609-000
Fax. 00385 (0)1 4609-099


Ostale informacije

Informaciju možemo s vremena na vrijeme promijeniti. Kada napravimo materijalne promjene ove Informacije, objavit ćemo poveznicu na izmijenjenu Informaciju na početnoj stranici naše web stranice. Sve izmjene u Informaciji postat će valjane nakon objavljivanja izmijenjene Informacije na web-mjestu.

Ova Informacija o prikupljanju i obradi osobnih podataka primjenjuje se sukladno Uredbi EU 2016/679 Europskog parlamenta i Vijeća o zaštiti pojedinaca u vezi s obradom osobnih podataka i slobodnom kretanju takvih podataka od 27. travnja 2016. godine (Opća uredba o zaštiti podataka – GDPR) te sukladno Zakonu o provedbi Opće uredbe o zaštiti podataka (NN, br. 42/2018).[footnoteRef:1] [1:  Napomena: Svi izrazi koji se koriste u tekstu, a imaju rodno značenje, bez obzira jesu li korišteni u muškom ili ženskom rodu, rodno su neutralni] 


Datum posljednjeg ažuriranja: 19. kolovoza 2026.
